CELEX: 62018TN0490
Language: da
Date: 2018-08-16 00:00:00
Title: Sag T-490/18: Sag anlagt den 16. august 2018 — Neda Industrial Group mod Rådet

5.11.2018   
            
            
               DA
            
            
               Den Europæiske Unions Tidende
            
            
               C 399/38
            
         
      Sag anlagt den 16. august 2018 — Neda Industrial Group mod Rådet
      (Sag T-490/18)
      (2018/C 399/52)
      Processprog: engelsk
      
         Parter
      
      
         Sagsøger: Neda Industrial Group (Teheran, Iran) (ved advokat L. Vidal)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse af 6. juni 2018 om at opretholde sanktionerne mod sagsøgeren annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Den nærværende sag vedrører annullation af Rådets afgørelse af 6. juni 2018 om at opretholde sagsøgeren på listen over personer og enheder, der er anført i bilag II til afgørelse 2010/413/FUSP (1) og bilag IX til forordning nr. 267/2012 (2).
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at den anfægtede afgørelse er ulovlig på grund af en retlig fejl.
                  
                              —
                           
                           
                              Sagsøgeren har i denne forbindelse gjort gældende, at Rådet ikke har godtgjort, at sagsøgeren bevidst støtter Irans spredningsfølsomme nukleare aktiviteter, hvilket angiveligt udgør retsgrundlaget for opførelsen af sagsøgeren i bilag IX til forordning nr. 267/2012.
                           
                        
                              —
                           
                           
                              Sagsøgeren har endvidere anført, at Rådets manglende meddelelse af nogen supplerende beviser til sagsøgeren udgør en tilsidesættelse af princippet om effektiv domstolsbeskyttelse.
                           
                        
            
                  2.
               
               
                  Andet anbringende om, at den anfægtede afgørelse er ulovlig på grund af en faktisk vildfarelse.
                  
                              —
                           
                           
                              Sagsøgeren har i denne forbindelse gjort gældende, at den i betragtning af de aktiviteter og tjenesteydelser, den leverer, ikke er forbundet med nogen nukleare aktiviteter overhovedet.
                           
                        
            
                  3.
               
               
                  Tredje anbringende om, at den anfægtede afgørelse er ulovlig, fordi den tilsidesætter det almindelige proportionalitetsprincip.
                  
                              —
                           
                           
                              Sagsøgeren har i denne forbindelse anført, at opførelsen af denne på listen over enheder, der er omfattet af restriktive foranstaltninger, og afslaget på at fjerne sagsøgeren fra denne liste hverken er egnet til eller nødvendig for at opfylde de mål, der forfølges med forordning nr. 257/2012, og har forårsaget sagsøgeren uforholdsmæssig skade.
                           
                        
            
         (1)  Rådets afgørelse af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).
      
         (2)  Rådets forordning (EU) nr. 267/2012 af 23.3.2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88 af 24.3.2012, s. 1).